Globallashuv jarayonida inson resurslarini boshqarishda raqamli transformasiya - bet 8

|
Globallashuv jarayonida inson resurslarini boshqarishda raqamli transformasiya
|
bet | 8/48 | Sana | 13.05.2024 | Hajmi | 0,53 Mb. | | #230247 |
Bog'liq Документ Microsoft Word (2)Elektron hukumatni rivojlantirishning ustuvor yoʻnalishlari
Elektron hukumatni rivojlantirish maqsadida quyidagi tadbirlar amalga oshiriladi:
- mamlakat miqyosida sifatli va talab yuqori boʻlgan elektron davlat xizmatlarini yanada kengaytirish, bosqichma-bosqich barcha davlat xizmatlarini raqamli shaklga oʻtkazish, shu jumladan koʻrsatilayotgan avtomatlashtirilgan xizmatlar ulushini 2022-yilga qadar 60 foizga yetkazish;
- elektron hukumat axborot tizimlarini ishlab chiqishda yagona texnologik yondashuvni ta’minlash, shu jumladan ochiq kodli dasturiy ta’minotdan foydalangan holda davlat organlarining idoraviy tizimlarini ishlab chiqish xarajatlarini qisqartirish;
- iste’molchilar talabidan kelib chiqqan holda ochiq davlat ma’lumotlarini ishlab chiqish, shakllantirish va ulardan foydalanish mexanizmlarini takomillashtirish, shuningdek, “ochiq ma’lumotlar”ga asoslangan davlat mobil ilovalari va dasturlari ulushini oshirish;
- davlat ma’lumotlarini boshqarishning yagona tizimini shakllantirish orqali davlat boshqaruvida ma’lumotlarni toʻplash va raqamlashtirish uchun kerak boʻlgan barcha resurslarni yaratish orqali asoslangan qarorlarni qabul qilishni avtomatik ravishda shakllantirish;
- davlat xizmatlarini koʻrsatish tartib-taomillarini optimallashtirish, shu jumladan ma’muriy tartibotlarni avtomatlashtirish orqali talab qilingan ma’lumotlar va hujjatlarning sonini qisqartirish;
- litsenziyalar va ruxsatnomalar berish bilan bogʻliq barcha tartib-taomillarni optimallashtirish va ularni real vaqt rejimida ishlovchi elektron shaklga oʻtkazish;
- elektron hukumat tizimi doirasida elektron davlat xizmatlaridan aholi va tadbirkorlik subyektlari uchun shaxsni masofadan tasdiqlashning qoʻshimcha shakl va usullarini joriy etilishini nazarda tutuvchi raqamli identifikatsiyalashni rivojlantirish;
- aholi va tadbirkorlik subyektlariga elektron hukumat tizimlari orqali yuridik ahamiyatga ega boʻlgan axborot yetkazish va xabardor qilish imkoniyatini;
- aholi va tadbirkorlik subyektlarining davlat organlari va tashkilotlariga murojaatlarini koʻrib chiqish holatini onlayn rejimida kuzatish samarali tizimlarini (“treking”) joriy etish;
- davlat organlarining faoliyatiga raqamli texnologiyalarni joriy etish va ulardan foydalanish samaradorligini baholash tizimini joriy etish;
- aholining takliflari va mulohazalarini, shuningdek, aholi fikri asosida amalga oshirilayotgan loyihalar ulushini oshirishni hisobga olgan holda qonun hujjatlari loyihalarini onlayn tarzda muhokama qilishda fuqarolar va tadbirkorlar ishtirok etishi mexanizmini yanada takomillashtirish;
- davlat organlari va boshqa subyektlarning barcha xizmatlari uchun bojlar, yigʻimlar va boshqa toʻlovlarni onlayn toʻlash va navbatlarni avtomatlashtirish axborot tizimlari komplekslarini yaratish;
- arxiv hujjatlarini raqamlashtirish va davlat xizmatlarini koʻrsatish va ochiq ma’lumotlarni shakllantirish doirasida zarur boʻlgan davlat organlari va tashkilotlarining ma’lumotlar bazalarida ma’lumotlarni shakllantirish;
- idoraviy va idoralararo axborot tizimlarini, elektron hukumat xizmatlarini koʻrsatuvchi davlat organlarining axborot resurslarini, markaziy ma’lumotlar bazalarini xavfsiz saqlash va ularning integratsiyasini ta’minlaydigan, shuningdek, davlat organlari va tashkilotlarining turli axborot tizimlaridagi turli tarqoq hamda takroriy ma’lumotlarni keyinchalik tahliliy qayta ishlash imkoniyatini yaratadigan Elektron hukumatning ma’lumotlarini qayta ishlash markazini yaratish;
- jamiyat hayotining barcha jabhalariga raqamli texnologiyalarni keng joriy qilish, shu jumladan quyidagi yoʻnalishlar boʻyicha raqamli infratuzilmani shakllantirishni va elektron hukumat axborot tizimlarini keng joriy qilishni yanada jadallashtirish:
- sogʻliqni saqlash, bunda tibbiyot sohasida zamonaviy axborot-kommunikatsiya texnologiyalaridan keng foydalanish va elektron xizmatlarni taqdim etishni hisobga olgan holda milliy integratsiyalashgan axborot tizimini joriy etish;
- ta’lim jarayoniga zamonaviy axborot-kommunikatsiya texnologiyalarini qoʻllagan xolda ta’limni boshqarishni avtomatlashtirish va har tomonlama tahlil qilib borish tizimini yaratish;
- mehnat faoliyati va aholi ijtimoiy ta’minotini tartibga solish jarayonlarida axborot-kommunikatsiya texnologiyalarini joriy etish;
- aholiga axborot-kommunikatsiya texnologiyalarini joriy etish orqali uy-joy kommunal xizmatlari koʻrsatishni tashkil etish;
- zamonaviy axborot-kommunikatsiya texnologiyalarini tatbiq etish orqali qurilish sohasida shaffoflik va sifatni oshirish tizimini yoʻlga qoʻyish;
- zamonaviy axborot-kommunikatsiya texnologiyalarini joriy etish orqali qishloq xoʻjaligida yerdan foydalanish unumdorligini oshirish, mahsulotlar tannarxini kamaytirish va eksport salohiyatini oshirish tizimini tashkil etish;
- elektr energiyasini ishlab chiqarish va iste’molchilarga yetkazish, uglevodorod xomashyosini qazib chiqarish, qayta ishlash hamda iste’molchilarga yetkazish jarayonlarini axborot-kommunikatsiya texnologiyalarini tatbiq etish orqali toʻliq nazorat etish tizimini yoʻlga qoʻyish;
- ochiq ma’lumotlarga qulay kirishni ta’minlash uchun davlat idoralariga API-larni ishlab chiqish va taqdim etish.
|
| |